96/463/EY: Neuvoston päätös, tehty 23 päivänä heinäkuuta 1996, puhdasrotuisten jalostusnautojen testausmenetelmien ja tulosten arvioinnin yhdenmukaistamisessa yhteistyöosapuolena toimivan vertailuaseman nimeämisestä



Virallinen lehti nro L 192 , 02/08/1996 s. 0019 - 0020



NEUVOSTON PÄÄTÖS, tehty 23 päivänä heinäkuuta 1996, puhdasrotuisten jalostusnautojen testausmenetelmien ja tulosten arvioinnin yhdenmukaistamisessa yhteistyöosapuolena toimivan vertailuaseman nimeämisestä (96/463/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission ehdotuksen, ottaa huomioon puhdasrotuisten jalostusnautojen jalostustarkoituksiin hyväksymisestä 18 päivänä kesäkuuta 1987 annetun neuvoston direktiivin 87/328/ETY (1) ja erityisesti sen 5 artiklan, sekä katsoo, että testausmenetelmien ja tulosten arvioinnin yhdenmukaistamiseksi hyväksyttäessä puhdasrotuisia jalostusnautoja jalostustarkoituksiin olisi nimettävä vertailuasema, kyseisen aseman toimivalta ja tehtävät olisi määriteltävä, ja saadun kokemuksen perusteella olisi toivottavaa nimetä "INTERBULL" puhdasrotuisten jalostusnautojen testausmenetelmien ja tulosten arvioinnin yhdenmukaistamisessa yhteistyöosapuolena toimivaksi vertailuasemaksi, ON TEHNYT TÄMÄN PÄÄTÖKSEN: 1 artikla 1. Liitteessä I tarkoitettu asema nimetään puhdasrotuisten jalostusnautojen testausmenetelmien ja tulosten arvioinnin yhdenmukaistamisessa yhteistyöosapuolena toimivaksi vertailuasemaksi. 2. Edellä 1 kohdassa tarkoitetun aseman tehtävät vahvistetaan liitteessä II. 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä heinäkuuta 1996. Neuvoston puolesta I. YATES Puheenjohtaja (1) EYVL N:o L 167, 26.6.1987, s. 54, direktiivi sellaisena kuin se on muutettuna vuoden 1994 liittymisasiakirjalla. LIITE I Aseman nimi: INTERBULL Centre Department of Animal Breeding and Genetics Swedish University of Agricultural Sciences Box 7023 S-750 07 Uppsala, Sweden LIITE II Edellä 1 artiklan 1 kohdassa tarkoitetun aseman tehtävänä on: 1) toimia puhdasrotuisten jalostusnautojen geneettisen arvon testaus- ja arviointimenetelmiin liittyvänä tiedotuskeskuksena kaikille Euroopan unionin jäsenvaltioille, kuten päätöksessä 86/130/ETY (1) vahvistetaan. Tähän tehtävään sisältyy: - geneettisten arviointien tulosten sekä niihin liittyvien laskentayksikköjen säännöllinen kerääminen, - puhdasrotuisten jalostusnautojen geneettisen arvon erilaisten testaus- ja arviointimenetelmien vertaileminen, 2) jäsenvaltioiden tai komission pyynnöstä: a) antaa apua puhdasrotuisten jalostusnautojen geneettisen aineiston erilaisten testaus- ja arviointimenetelmien yhdenmukaistamisen edistämiseksi, erityisesti suosittelemalla käytettäviä laskentamenetelmiä, b) antaa apua eläinten geneettisen arvon testaus- ja arviointimenetelmillä eri jäsenvaltioissa saatujen tulosten vertailemiseksi erityisesti seuraavasti: - kehittämällä tarkastuspöytäkirjoja, joiden avulla arviointeja voidaan suorittaa eri jäsenvaltioissa siten, että tulosten laatua ja valintaohjelmien tehokkuutta voidaan parantaa, - toteuttamalla eri jäsenvaltioissa suoritettujen geneettisten arviointien perusteella kansainvälinen eläimiä koskeva arviointi, - ilmoittamalla kansainvälisissä arvioinneissa saaduista yksittäisistä tuloksista, - julkaisemalla muuntokertoimet sekä kaikki asiaankuuluvat geneettiset tutkimukset. c) auttaa päätöksen 86/130/ETY liitteessä olevassa I kohdassa tarkoitettuja järjestöjä osallistumaan geneettisen arvon arviointitulosten vertailuun kansainvälisellä tasolla, d) toimia asiantuntijana puhdasrotuisten jalostuseläinten arviointiin liittyvissä ongelmissa ja yrittää säädellä jäsenvaltioissa suoritettaviin geneettisiin arviointeihin liittyviä ongelmia. (1) EYVL N:o L 101, 17.4.1986, s. 37, päätös sellaisena kuin se on viimeksi muutettuna päätöksellä 94/515/EY (EYVL N:o L 207, 10.8.1994, s. 30).